Altyd Jesus | Order Online from CUM Books
Altyd Jesus is Sarah Young se eerste 365-dagstukkieboek sedert haar topverkoper, Jesus Calling® (in Afrikaans uitgegee as Jesus roep jou) die lig gesien het.Sarah Young bring in Altyd Jesus, wat propvol Bybelaanhalings en nuwe persoonlike oordenkings is, Jesus se boodskap van vreugde na haar lesers. Ervaar ware vreugde vandag en elke dag daarna.
Die lewe is vol probleme en swaarkry – verlies, hartseer, vrees. Te midde van hierdie uitdagings voel vreugde onmoontlik en buite ons bereik. Maar Jesus het egter iets anders in gedagte vir sy volgelinge – iets wat baie meer is as 'n lewe van stryd, pyn, wedywer en misnoegdheid. Hy bied 'n lewe van oorvloed, volheid en vreugde.
Deur te delf in die vreugdegevulde beloftes in die Woord, help Altyd Jesus jou om Jesus op 'n dieper vlak te leer ken en 'n intieme verhouding met Hom te bou. Hy is die een wat jou altyd sal ontmoet net daar waar jy is.
Sarah Young se eerste 365-dagstukkieboek, Jesus Calling®, was n reusesukses en daar is meer as 17 miljoen eksemplare van die boek verkoop. Ander boeke uit haar pen wat mense gehelp het op hul reis na n dieper verhouding met Jesus, sluit in Jesus roep jou, Dag vir dag met Jesus, Jesus Leef!, Briewe aan Jesus en Jesus roep jou dagstukkies vir kinders. Sarah en haar man het vir jare sendingwerk in Japan en Australië gedoen. Hulle woon tans in Amerika.
Dit was vir my 'n maraton om Altyd Jesus te skryf. Ek het in September 2012 daaraan begin werk, terwyl ek nog in Perth, Australië gewoon het. Ek en my man het in 2013 teruggetrek na Amerika – 'n ingewikkelde internasi­onale trek van die een kant van die planeet na die ander. Ek het ses maande lank uit tasse geleef. In daardie tyd het ons in sewe verskillende huise gewoon en boonop verskeie kere heen en weer tussen die klomp getrek. Nodeloos om te sê, ek het nie in daardie ses maande veel geskryf gekry nie.
Toe ons uiteindelik nesskop in ons permanente tuiste in Tennessee was ek verheug om weer te kon begin skryf. Om aan Altyd Jesus te werk, het my belangrikste prioriteit geword: ek het gekies om heelwat verdienstelike aktiwiteite uit te stel sodat ek die boek kon afhandel. Dit was 'n vreugde en 'n voorreg om groot blokke tyd opsy te sit om te fokus op Jesus en sy Woord.
Altyd Jesus is beplan om jou vreugde meer te laat word en jou verhouding met Jesus te versterk. As jy aan Hom be­hoort, het jou storie 'n onbeskryflik goeie einde; ongeag van wat nóú op hierdie oomblik in jou lewe aan die gang is. En die blote wete dat jou storie 'n wonderskone einde het, kan jou huidige aardse reis met vreugde vul. As jy nog nie vir Jesus as jou Verlosser ken nie, kan jy weet ek bid elke dag vir jou; dat jy Hom sal vra om al jou sonde te vergewe en